turjo4nis/wikipedia-bn-dump-20250701 huggingface dataset:
ভোগ শ্রীনিবাস

ভোগ শ্রীনিবাস হল ভারতের অন্ধ্রপ্রদেশ রাজ্যের তিরুমালা বেঙ্কটেশ্বর মন্দিরের প্রধান দেবতা (‘ধ্রুব বেরা’) বেঙ্কটেশ্বরের একটি রৌপ্যনির্মিত প্রতিমূর্তি। এই বিগ্রহটি মনবলপ্পেরুমল বা কৌতুক বেরা নামেও পরিচিত। এই বিগ্রহটিতে দৈনিক ‘অভিষেকম্‌’ অনুষ্ঠান (তোমল সেবার অঙ্গ হিসেবে) এবং দৈনিক একান্ত সেবা অনুষ্ঠান আয়োজিত হয়। ভক্তরা বিশ্বাস করেন, এই বিগ্রহে ধ্রুব বেরার নির্যাস রয়েছে এবং এই বিগ্রহ ভক্তদের ইচ্ছা পূরণ করেন।

৬১৪ খ্রিস্টাব্দে পল্লব রানি সামাবাই (যিনি কদবন-পেরুনদেবী নামেও পরিচিত) মন্দিরে এই বিগ্রহটি প্রতিষ্ঠা করেছিলেন। সামাবাই মন্দিরকে ভূসম্পত্তি ও সোনাও দান করেছিলেন। এই বিগ্রহটি ধ্রুব বেরার একটি যথাযথ প্রতিরূপ। শুধুমাত্র এই বিগ্রহে শঙ্খ ও চক্রদুটি স্থায়ী। বিগ্রহের ‘পীঠমে’ (বেদী) দেবতার পায়ের নিচে একটি যন্ত্র রয়েছে। এই যন্ত্রটিতে দুটি পরস্পর-বিরোধী অভিমুখে স্থাপিত সমবাহু ত্রিভুজ দেখা যায়। একটি রেশমি সুতোর মাধ্যমে এই বিগ্রহটি ধ্রুব বেরার সঙ্গে স্থায়ীভাবে বদ্ধ আছে। বিগ্রহটিকে যখন ধ্রুব বেরার প্রতিনিধি করে গর্ভগৃহের বাইরে আনা হয়, তখনও সুতোটি আটকানো থাকে। এর পর সেটিকে আবার সোনা দিয়ে আটকানো হয়।

সেবা
অভিষেকম্‌: ধ্রুব বেরা বিগ্রহে প্রতি শুক্রবার অভিষেকম্‌ করা হয়। কিন্তু ভোগ শ্রীনিবাস বিগ্রহে প্রতিদিন অভিষেকম্‌ আয়োজিত হয়।

একান্ত সেবা: এই সেবার সময় ভোগ শ্রীনিবাস বিগ্রহটিকে শয়ন মণ্ডপমে একটি রুপোর দোলনায় স্থাপন করা হয়। বিগ্রহে চন্দন লেপন করা হয় এবং নৈবেদ্যম্‌ উৎসর্গ করা হয়। ‘ধনুর্মাসে’র সময় এই সেবাটি ভোগ শ্রীনিবাসের পরিবর্তে কৃষ্ণ বিগ্রহে করা হয়।

সহস্র কলসাভিষেকম্‌: এই সেবার সময় এক হাজারটি রুপোর পাত্রে ‘পরিমল তীর্থম্‌’ (চন্দনমিশ্রিত পরিশ্রুত জল) দিয়ে ভোগ শ্রীনিবাস ও অন্যান্য মূর্তির অভিষেক করা হয়।

অক্ষতারোপণ সেবাটি আয়োজিত হয় ভোগ শ্রীনিবাস বিগ্রহটিকে ‘বঙ্গারু বাকিলি’র (স্বর্ণদ্বার) বাইরে নিয়ে এসে।

তথ্যসূত্র

তিরুমালা বেঙ্কটেশ্বর মন্দির
তিরুমালার বিগ্রহ
পাঞ্জাব, ভারতের জেলার তালিকা

পাঞ্জাব ভারতের ২৯টি রাজ্যের অন্যতম। পাঞ্জাবের মোট জনসংখ্যা ২.৭৭ কোটি এবং জনঘনত্ব প্রতি বর্গ কিলোমিটারে ৫৫১ জন।

সংক্ষিপ্ত বিবরণ 
এই রাজ্যেরর জেলা সংখ্যা ২০টি।

জেলার তালিকা

তথ্যসূত্র

বহিঃসংযোগ 

পাঞ্জাব (ভারত)
পাঞ্জাবের (ভারত) জেলা
ভারতের জেলাসমূহের তালিকা
খুলনা সরকারি মডেল স্কুল এন্ড কলেজ

খুলনা সরকারি মডেল স্কুল অ্যান্ড কলেজ বাংলাদেশের খুলনায় বয়রাতে অবস্থিত একটি সরকারি  শিক্ষাপ্রতিষ্ঠান।  ২০০৭ সালে এটি প্রতিষ্ঠিত হয়। এখানে মাধ্যমিক ও উচ্চমাধ্যমিক ছাত্রছাত্রীদের পাঠদান করে থাকে।

ইতিহাস
বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়।  বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।

২০০৭ সালে খুলনা শহরের বয়রা এলাকায় জলিল সরণির উত্তর পাশে সরকারি ২ একর জমির উপর খুলনা সরকারি মডেল স্কুল অ্যান্ড কলেজ স্থাপিত হয়।  ড. মোল্লা জালাল উদ্দিন ২০০৭ সালের ১২ এপ্রিল এ প্রতিষ্ঠানটির প্রথম অধ্যক্ষ হিসেবে যোগদান করেন। ২০০৭ সালের ০২ জুলাই থেকে শিক্ষা মন্ত্রণালয় কর্তৃক পর্যায়ক্রমে শিক্ষক ও কর্মচারীদের নিয়োগ দেয়া হয়। ২০০৭-২০০৮ শিক্ষাবর্ষে উচ্চমাধ্যমিক শ্রেণির ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেণির শিক্ষা কার্যক্রম শুরু হয়।

অবকাঠামো
খুলনা সরকারি মডেল স্কুল অ্যান্ড কলেজ এর একাডেমিক ভবনটি পাঁচ তলা চতুর্ভুজ আকৃতির। ভবনটিতে পাঁচটি ফ্লোর মিলে মোট ৭৬,১১২ বর্গফুট স্পেস রয়েছে। এতে ৭৫টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ছাত্র ও ছাত্রীদের জন্য পৃথক দুইটি ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। কলেজের বিদ্যুৎ সরবরাহকে গতিশীল রাখার লক্ষ্যে এখানে ২৫০ কেভিএ ক্ষমতাসম্পন্ন বৈদ্যুতিক সাব-স্টেশন নির্মিত হয়েছে। এছাড়াও আছে ২০০ কেভিএ ক্ষমতা সম্পন্ন একটি জেনারেটর। সার্বিক নিরাপত্তার জন্য চারদিকে সুউচ্চ প্রাচীর ঘেরা কলেজটিতে আরও আছে অভিভাবক শেড, সাইকেল গ্যারেজ এবং একাডেমিক ভবন সংলগ্ন অধ্যক্ষের জন্য আধুনিকমানের ডুপ্লেক্স বাসভবন। কলেজের মূল ভবনের সামনে আছে একটি শহীদ মিনার ও নান্দনিক পতাকা স্ট্যান্ড।

শিক্ষা কার্যক্রম

মাধ্যমিক

উচ্চ মাধ্যমিক 
এই কলেজে এস.এস.সি পরীক্ষার ফলাফলের ভিত্তিতে একাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ.এস.সি) কার্যক্রম যশোর মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।

শিক্ষা-সহায়ক কার্যক্রম
 সাহিত্য-সাংস্কৃতিক অনুষ্ঠান পালন
 শরীরচর্চা শিক্ষা
 লাইব্রেরি অনুশীলন
 বিতর্ক প্রতিযোগিতা
 শিক্ষা সফর
 দেয়াল পত্রিকা প্রকাশ
 কলেক বার্ষিকী প্রকাশ

পুরস্কার  ও  সম্মাননা  
 পরিবেশ অধিদপ্তর থেকে খুলনা বিভাগীয় পরিবেশ পদক লাভ (২০০৯)
 জেলা প্রশাসন, খুলনা আয়োজিত ডিজিটাল উদ্ভাবনী মেলা-২০১৬ তে সেরা ডিজিটাল শিক্ষাপ্রতিষ্ঠান হিসেবে সন্মাননা ও পদক লাভ।

উল্লেখযোগ্য প্রাক্তন শিক্ষার্থী 
 সালমান শাহ
 মৌসুমী

আরও দেখুন
খুলনা পাবলিক কলেজ
 খুলনা জিলা স্কুল

তথ্যসূত্র

বহিঃসংযোগ
প্রতিষ্ঠানের ওয়েবসাইট
যশোর বোর্ডে খুলনা  সরকারি মডেল স্কুল এন্ড কলেজ

২০০৭-এ প্রতিষ্ঠিত শিক্ষাপ্রতিষ্ঠান
খুলনার বিদ্যালয়
খুলনা জেলার মহাবিদ্যালয়
বোল্ড

বোল্ড বিশ্বের অন্যতম জনপ্রিয় খেলা ক্রিকেটে ব্যাটসম্যানকে আউট করার এক ধরনের পদ্ধতি ও পরিভাষাবিশেষ। ক্রিকেটের আইনের ৩০নং ধারা অনুযায়ী এ ধরনের আউটের বিষয়ে বর্ণিত রয়েছে।

একজন বোলার কর্তৃক নিক্ষিপ্ত বলে ব্যাটসম্যানের পেছনে রক্ষিত উইকেটে আঘাত হানলে তিনি বোল্ড হবেন। ঐ বলে ব্যাট, গ্লাভস অথবা ব্যাটসম্যানের কোন অংশ স্পর্শ করেছে কি-না তা মুখ্য বিষয় নয়। তবে, অন্য কোন খেলোয়াড় বা আম্পায়ার কর্তৃক উইকেটে আঘাত হানলে তা যাচাইকৃত হতে হবে। ব্যাটসম্যানকে আউট করার এটি মোক্ষম উপায়বিশেষ। সেজন্য বোলারকে আউট অনুমোদনের জন্য আম্পায়ারের কাছে আবেদন করতে হয় না। ব্যাটসম্যান যদি বোল্ড হন তাহলে সাধারণতঃ তিনি স্বেচ্ছায় মাঠ ছেড়ে চলে যান।
নো বল, ওয়াইড বা ডেড বলে ব্যাটসম্যান আউট হবেন না। কিন্তু ওয়াইড বলে স্ট্যাম্পড হতে পারেন।

আউটের অন্য উপায়ে ব্যাটসম্যানকে বোল্ড দেখানো হয়ে থাকে। যেমন: বল স্ট্যাম্প বরাবর পিচে পড়লে ব্যাটসম্যানের প্যাডে লাগলে তিনি এলবিডব্লিউ হবেন। কটের পর বোল্ড দ্বিতীয় সর্বাধিক সাধারণ পর্যায়। যদি একজন ব্যাটসম্যান বোল্ড হন, তাহলে আউট করার সমূদয় কৃতিত্ব বোলারকে দেয়া হয়।

তথ্যসূত্র 

ক্রিকেটের নিয়ম-কানুন
ক্রিকেট পরিভাষা
ঠাকুরগাঁও বিমানবন্দর

ঠাকুরগাঁও বিমানবন্দর বাংলাদেশের ঠাকুরগাঁও জেলার মাদারগঞ্জে অবস্থিত একটি বিমানবন্দর। এটি সরকারি ও সামরিক কাজে ব্যবহৃত হয়।

ইতিহাস
বিমানবন্দরটি ১৯৪০ সালে ৫৫০ একর জমির উপর প্রতিষ্ঠিত হয়। ১৯৬৫ সালে ভারত-পাক যুদ্ধের সময় ভারতীয় বিমান বাহিনী এখানে হামলা চালালে বিমানবন্দরের রানওয়েটি ব্যাপকভাবে ক্ষতিগ্রস্ত হয়।

এই বিমানবন্দরটি ১৯৭৭ সালে সংস্কার করা হয়, ও কয়েক বছর এখানে কিছু বাণিজ্যিক ফ্লাইট পরিচালিত হয়। আগ্রহের অভাব এবং যাত্রী সংখ্যা কমে যাওয়ার কারণে বিমানবন্দরের কার্যক্রম থেমে যায় এবং ১৯৮০ সালে পরিত্যক্ত হয়। বিমানবন্দরটি বর্তমানে চালু নেই ও এখানে কোন বাণিজ্যিক বিমান চলাচল করে না।

আরও দেখুন 
 বাংলাদেশের বিমানবন্দরের তালিকা

তথ্যসূত্র

বহিঃসংযোগ 
  Landings.com সাইটে ঠাকুরগাঁও বিমানবন্দরের পরিসংখ্যান

বাংলাদেশের বিমানবন্দর
ঠাকুরগাঁও জেলা
ঠাকুরগাঁও সদর উপজেলা
অমৃতসর জেলা

অমৃতসর জেলা () উত্তর ভারতীয় রাজ্য পাঞ্জাবের ২২টি জেলার সর্বপ্রধান। অমৃতসর এই জেলার সদরদপ্তর।

২০১১ জনগণনা অনুসারে অমৃতসর জেলা পাঞ্জাবের লুধিয়ানার পর সর্বাধিক জনসংখ্যা বিশিষ্ট জেলা।

আবহাওয়া 
অমৃতসরের একটি অর্ধ-শুষ্ক জলবায়ু রয়েছে, উত্তর-পশ্চিম ভারতের সাধারণ এবং চারটি ঋতুর অভিজ্ঞতা রয়েছে প্রাথমিকভাবে: শীতের ঋতু (ডিসেম্বর থেকে মার্চ, যখন তাপমাত্রা  -এ নেমে যেতে পারে), গ্রীষ্মকাল (এপ্রিল থেকে জুন) যেখানে তাপমাত্রা  -এ পৌঁছাতে পারে, বর্ষা ঋতু (জুলাই থেকে সেপ্টেম্বর) এবং বর্ষা-পরবর্তী ঋতু (অক্টোবর থেকে নভেম্বর)।বার্ষিক বৃষ্টিপাত প্রায়  ।  সর্বনিম্ন রেকর্ড করা তাপমাত্রা হল , ৯ ডিসেম্বর ১৯৯৬ তারিখে রেকর্ড করা হয়েছিল এবং সর্বোচ্চ তাপমাত্রা, , ৯ জুন 1995 এ রেকর্ড করা হয়েছিল।  শহরের অফিসিয়াল আবহাওয়া কেন্দ্র হল রাজাসাঁসির সিভিল এরোড্রম।এখানকার আবহাওয়ার রেকর্ড ১৫ নভেম্বর ১৯৪৭ সালের।

জেলা প্রশাসন 

 জেলা প্রশাসক, ভারতীয় প্রশাসনিক পরিষেবার একজন কর্মকর্তা জেলার সাধারণ প্রশাসনের দায়িত্বে থাকেন।তিনি সাধারণত পাঞ্জাব ক্যাডারের একজন মধ্য-স্তরের আইএএস কর্মকর্তা।জেলা ম্যাজিস্ট্রেট হিসেবে তিনি কার্যকরভাবে পুলিশ বাহিনীর প্রধানও ছিলেন।অমৃতসরের ডেপুটি কমিশনার হলেন গুরপ্রীত সিং খাইরা, ২০২০ সালে নিযুক্ত হন। 
 গণপূর্ত, স্বাস্থ্য, শিক্ষা, কৃষি, পশুপালন ইত্যাদি বিভাগগুলির প্রশাসনের নেতৃত্বে জেলা কর্মকর্তারা
 আছেন যারা বিভিন্ন পাঞ্জাব রাজ্য পরিষেবার অন্তর্গত।
 পুলিশ কমিশনার, ভারতীয় পুলিশ সার্ভিসের একজন আধিকারিক জেলায় আইনশৃঙ্খলা বজায় রাখার জন্য দায়ী।তাকে পাঞ্জাব পুলিশ সার্ভিসের অফিসাররা এবং অন্যান্য পাঞ্জাব পুলিশের আধিকারিকরা সাহায্য করে৷
 বিভাগীয় বন কর্মকর্তা, ভারতীয় বন পরিষেবার একজন কর্মকর্তা জেলার বন ও বন্যপ্রাণী ব্যবস্থাপনার জন্য দায়ী।তাকে পাঞ্জাব ফরেস্ট সার্ভিসের কর্মকর্তারা
 একটি পৌর কর্পোরেশন অমৃতসর শহরের গণপূর্ত এবং স্বাস্থ্য ব্যবস্থা পরিচালনার জন্য দায়ী।পৌর কর্পোরেশন কাউন্সিলরদের একটি গণতান্ত্রিক সংস্থা এবং মেয়র এর সভাপতিত্ব করেন, যিনি কাউন্সিলরদের দ্বারা নির্বাচিত হন।বর্তমানে ৭০ জনের বেশি কাউন্সিলর রয়েছেন।

অমৃতসর জেলার পাকিস্তানি পাঞ্জাবের লাহোর, কাসুর, শেখুপুরার রাভি নদীর তরন তারান জেলার দক্ষিণে সুতলজ নদীর ধারে, বিয়াস নদী বরাবর কাপুরথালা জেলা এবং উত্তরে গুরুদাসপুর জেলার সাথে সীমানা আছে।

অমৃতসর জেলার তহসিল 

২০১১ সালের আদমশুমারি অনুসারে অমৃতসর জেলায় চারটি তহসিল রয়েছে।

5 মাজিঠা 6 লোপোকে চোগাওয়ানে

তথ্যসূত্র 

 
পাঞ্জাবের (ভারত) জেলা
১৯৪৭-এ ভারতে প্রতিষ্ঠিত
ঝিনাইদহ সরকারি পলিটেকনিক ইনস্টিটিউট

ঝিনাইদহ সরকারি পলিটেকনিক ইনস্টিটিউট একটি কারিগরি শিক্ষাপ্রতিষ্ঠান। ৪ বছর মেয়াদী ডিপ্লোমা ইন ইঞ্জিনিয়ারিং এর বিভিন্ন টেকনোলজিতে ছাত্রছাত্রী ভর্তি করা হয়। টেকনোলজিগুলো-(ক) কম্পিউটার  (খ) সিভিল (গ) ইলেকট্রনিক্স (ঘ) এনভায়রনমেন্টাল প্রত্যেক (ঙ) ইলেক্ট্রিক্যাল টেকনোলজিতে প্রতি সেশনে ৫০ জন করে ভর্তি করা হয়।

অবস্থান
ঝিনাইদহ-মাগুরা মহাসড়কের পাশে প্রতিষ্ঠানটি অবিস্থত। ঝিনাইদহ শহর হতে প্রায় ৩ কিলোমিটার দুরে এর অবস্থান।

ইতিহাস
এই প্রতিষ্ঠানটি ২০০৪ সালে প্রতিষ্ঠিত হয়েছিলো।

সুযোগ-সুবিধা
প্রতিষ্ঠানটিতে একটি সমৃদ্ধ গ্রন্থাগার রয়েছে যাতে প্রায় ৩০০০ বিজ্ঞান এবং টেকনোলজি বিষয়ক বিভিন্ন বই রয়েছে। নিজস্ব জেনারেটর সহ আধুনিক যন্ত্রপাতি সমৃদ্ধ পরীক্ষাগার, ফ্রি ওয়াই-ফাই, বিশুদ্ধ পানি, স্বাস্থ্য ব্যবস্থা, মসজিদ, গ্যারেজ, নিজস্ব ম্যাগাজিন, মাল্টি-মিডিয়া নেটওয়ার্ক ক্লাস রুম ও ল্যাব রয়েছে। একজন ছাত্র-ছাত্রী হিসেবে প্রতি সেমিস্টার বৃত্তি, বিশ্বব্যাংক বৃত্তি, রোভার স্কাউট, রোভার গার্লস, সামাজিক সংগঠন সহ আধুনিক সকল সুযোগ-সুবিধার ব্যবস্থা রয়েছে। প্রায় ৮০০ জন ধারণ ক্ষমতা সম্পন্ন একটি আধুনিক অডিটোরিয়াম রয়েছে।শিক্ষকদের জন্য ৮০  জন ধারণ ক্ষমতা বিশিষ্ট একটি সেমিনার কক্ষ রয়েছে। দৃষ্টি নন্দিত প্রধান গেটের উত্তর পার্শ্বে খেলাধুলার জন্য একটি প্রশস্ত মাঠ রয়েছে। দ্বিতীয় গেটের পর প্রতিষ্ঠানটির সম্মুখভাগে একটি শহীদ মিনার রয়েছে।

আরও দেখুন 
 বাংলাদেশের পলিটেকনিক ইনস্টিটিউটের তালিকা

তথ্যসূত্র

বহিঃসংযোগ 
 অফিসিয়াল ওয়েবসাইট 

বাংলাদেশের সরকারি পলিটেকনিক ইনস্টিটিউট
২০০৪-এ প্রতিষ্ঠিত শিক্ষাপ্রতিষ্ঠান
ঝিনাইদহ জেলার শিক্ষাপ্রতিষ্ঠান
বাংলাদেশের কারিগরি শিক্ষাপ্রতিষ্ঠান
খুলনা বিভাগের পলিটেকনিক ইনস্টিটিউট
অমৃতসর জংশন রেলওয়ে স্টেশন

অমৃতসর জংশন ভারতীয় রাজ্য পাঞ্জাবের অমৃতসর জেলার সদর শহর অমৃতসরএ অবস্থিত।

স্টেশন সম্বন্ধে 
অমৃতসর জংশন সমুদ্রপৃষ্ট থেকে  উচ্চতায় অবস্থিত এবং এর নামসংক্ষেপ এএসআর (ASR)।
ভারতের একশো সর্বচ্চ বুকিং স্টেশনগুলির মধ্যে অমৃতসর অন্যতম।

বৈদ্যুতিকরন 
জলন্ধর-ফাগওয়ারা লাইনের বৈদ্যুতিকরন সম্পন্ন হয় ২০০৩-০৪ সালে।

ট্রেনগুলি

তথ্যসূত্র

বহিঃসংযোগ 

অমৃতসর জেলার রেলওয়ে স্টেশন
১৮৬২-এ ভারতে প্রতিষ্ঠিত
১৮৬২-এ চালু রেলওয়ে স্টেশন
ভারতীয় রেলের এ১ শ্রেণির স্টেশন
১৮৬২-এ ভারতে চালু রেলওয়ে স্টেশন
অকাল তখত এক্সপ্রেস

অকাল তখত এক্সপ্রেস ভারতীয় রেল কর্তৃক পরিচালিত একটি দ্রুতগামী ট্রেন, যা পূর্ব ভারতীয় শহর কলকাতা ও উত্তর ভারতীয় শহর অমৃতসরের মধ্যে সংযোগ স্থাপন করেছে। এটি একটি সুপারফাস্ট ট্রেন, যা গড়ে প্রতি ঘণ্টায় ৬৩ কিমি চলে। ট্রেনটিতে প্রথমশ্রেণী এসি, দ্বিতীয়শ্রেণী এসি, শয়নযান ও অনারক্ষন শ্রেণী উপলব্ধ।

পথ-বিবরণ 
অকাল তখত এক্সপ্রেস কলকাতার শিয়ালদহ থেকে রওয়ানা হয়ে পশ্চিমবঙ্গ পরিয়ে ঝাড়খণ্ড, বিহার, উত্তরপ্রদেশ, হরিয়ানা ও তারপর পাঞ্জাবে প্রবেশ করে অমৃতসর জংশন পৌছায়।

তথ্যসূত্র 

ভারতের নামযুক্ত যাত্রীবাহী ট্রেন
কলকাতার পরিবহন
পশ্চিমবঙ্গের রেল পরিবহন
ঝাড়খণ্ডের রেল পরিবহন
উত্তরপ্রদেশের রেল পরিবহন
বিহারের রেল পরিবহন
ভারতের এক্সপ্রেস ট্রেন
রাজশাহী সরকারি মডেল স্কুল এন্ড কলেজ

রাজশাহী সরকারি মডেল স্কুল এন্ড কলেজ বাংলাদেশের রাজশাহী শহরের কাজীহাটাতে অবস্থিত একটি শিক্ষাপ্রতিষ্ঠান। ২০০৬ সালে এটি প্রতিষ্ঠিত হয় । এখানে প্রাথমিক, মাধ্যমিক ও উচ্চমাধ্যমিক ছাত্র-ছাত্রীদের পাঠদান করে থাকে। এটিকে রাজশাহীর সবচেয়ে সেরা বিদ্যালয় হিসেবে বিবেচনা করা হয়। বিদ্যালয়টির পরিবেশ অনেক গোছালো এবং ছাত্র-ছাত্রীগণ অনেক সুশৃংখল।

ইতিহাস
১৯৯৯ সালে বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।

২০০৬ সালে রাজশাহী শহরের কাজীহাটা এলাকায় রাজশাহী মডেল স্কুল এন্ড কলেজ স্থাপিত হয়। প্রতিষ্ঠানটির নির্মাণ ব্যয় ৫ কোটি ১৩ লক্ষ ৮৪ হাজার টাকা। ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়। ২০১৩ সালে আন্ত: মন্ত্রণালয়ের সিদ্ধান্ত মোতাবেক প্রাথমিক শাখায় ছাত্র-ছাত্রীদের শিক্ষা কার্যক্রম পরিচালনা করে আসছে।

২০১৭ সালে রাজধানী ঢাকাসহ ৯ জেলার ১২টি মডেল স্কুল এন্ড কলেজ জাতীয়করণের প্রক্রিয়ায় এই প্রতিষ্ঠানটিকেও জাতীয়করণ করা হয়।

অবকাঠামো
রাজশাহী সরকারি মডেল স্কুল এন্ড কলেজ এর মূল একাডেমিক ভবনটি পাঁচ তলা। এতে ৭১টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। ভবনের উত্তর পাশে অধ্যক্ষ মহোদয়ের জন্য দোতলা বাসভবন রয়েছে।

শিক্ষা কার্যক্রম
এই কলেজে এস.এস.সি. পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ.এস.সি.) কার্যক্রম রাজশাহী মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।

মাল্টিমিডিয়া ক্লাসরুম
নতুন প্রযুক্তির সাথে আগামী প্রজন্মকে পরিচয় করিয়ে দিতে এবং পুঁথিগত বিদ্যাকে সুস্পষ্টভাবে উপস্থাপন করার লক্ষ্যে আধুনিক মাল্টিমিডিয়া প্রজেক্টরের মাধ্যমে বিভিন্ন বিষয়ের ক্লাসের ব্যবস্থা। এখানে ৭টি মাল্টিমিডিয়া ক্লাসরুম আছে।

শিক্ষা-সহায়ক কার্যক্রম
 সাহিত্য-সংস্কৃতিক অনুষ্ঠান পালন 
 শরীরচর্চা শিক্ষা
 লাইব্রেরি অনুশীলন
 বিতর্ক প্রতিযোগিতা
 শিক্ষা সফর
 দেয়াল পত্রিকা প্রকাশ
 কলেক বার্ষিকী প্রকাশ

গ্যালরি

আরও দেখুন
 রাজশাহী কলেজ
 রাজশাহী মেডিকেল কলেজ
 সরকারি আজিজুল হক কলেজ
রাজশাহী শিক্ষা বোর্ড সরকারি মডেল স্কুল ও কলেজ
হাজী মুহম্মদ মুহসীন সরকারি উচ্চ বিদ্যালয়

তথ্যসূত্র

বহিঃসংযোগ
প্রতিষ্ঠানের ওয়েবসাইট

২০০৬-এ প্রতিষ্ঠিত শিক্ষাপ্রতিষ্ঠান
রাজশাহী জেলার মহাবিদ্যালয়
রাজশাহী জেলার বিদ্যালয়
রাজশাহী মহানগরীর সরকারি মাধ্যমিক বিদ্যালয়
রাজশাহী শিক্ষা বোর্ডের অন্তর্ভুক্ত বিদ্যালয়
রাজশাহী শিক্ষা বোর্ডের অন্তর্ভুক্ত কলেজ
মছলিপত্তনম কালামকারি

মছলিপত্তনম কালামকারি ভারতের অন্ধ্রপ্রদেশে প্রাপ্ত এক প্রকার বস্ত্র বিশেষ। এই কাপড়টিতে বিভিন্ন উদ্ভিজ্জ রঙ্গিন ব্লক চিত্রাংকন করা হয়ে থাকে। তারা এটি মুসলিম রাজপদ আলংকারিক ঝুলন্ত প্রাচীর হিসাবে ব্যবহার করে। এটি ১৯ সালের জিওগ্রাফিক্যাল ইন্ডিকেশনস অফ গুডস (রেজিস্ট্রেশন অ্যান্ড প্রোটেকশন) অ্যাক্ট, ১৯ দ্বারা হস্তশিল্প পণ্যগুলির অধীনে অন্ধ্র প্রদেশ থেকে ভৌগোলিক নির্দেশকগুলির মধ্যে একটি হিসাবে নিবন্ধিত হয়েছিল।

ইতিহাস 
অন্ধ্রপ্রদেশর  এবং গোলকুন্ডা কাছাকাছি কৃষ্ণ জেলায় এই নৈপুণ্যময় মছলিপত্তনম কালামকারি তৈরি করা হয় মধ্যযুগ থেকে; যার পেছনে রয়েছে মোগল সালতানাতের পৃষ্ঠপোষকতা। খ্রিস্টীয় ১৫শ শতকের একটি প্রাচীর হ্যাঙ্গার এখনও লন্ডনের ভিক্টোরিয়া মিউজিয়ামে প্রদর্শিত হচ্ছে।

কালামকারির কাজ 
কালামকারির মাচিলিপত্তনম শৈলী ভারতে উপস্থিত কালামকারির দুটি কাজের মধ্যে একটি, অন্যটি হল শ্রীকালাহস্তি শৈলী। এটি প্রধানত উদ্ভিজ্জ রঞ্জক ব্যবহার করে যা কাঠের ব্লকের সাহায্যে কাপড়ের উপর প্রয়োগ করা হয়। জিআইআর-এর অনুমোদিত ব্যবহারকারী নং - এইউ / ৩৯৬ / জিআই / ১৯ /১২ অনুসারে, মাচিলিপত্তনম কালামকারির উৎপাদন ভৌগোলিকভাবে শুধুমাত্র পেদানা শহর এবং তার পার্শ্ববর্তী গ্রামগুলি মাচিলিপত্তনম, পোলাভারাম এবং কৃষ্ণা জেলার গুদুরু মণ্ডলের কাপ্পালাদোডিতে সীমাবদ্ধ।

তথ্যসূত্র

বহিঃসংযোগ 
 Machilipatnam magic

কৃষ্ণ জেলা
অন্ধ্রপ্রদেশের গোলকুন্ডা
ভারতের ভৌগোলিক নির্দেশক
ভারতীয় হস্তশিল্প
অন্ধ্রপ্রদেশের সংস্কৃতি
ভারতের বস্ত্রবয়ন কলা
অন্ধ্রপ্রদেশের ভৌগোলিক নির্দেশক
অবগ্রহ

অবগ্রহ বাংলা বর্ণমালার একটি বিশেষ বর্ণ বা চিহ্ন যা "ঽ" দ্বারা প্রকাশ করা হয়। সংস্কৃতে "অ" স্বরের বিলোপ চিহ্নিত করার জন্য ব্যবহৃত হতো, যেমন "শিবোঽহম্" (শিব+অহম) অর্থাৎ "আমি শিব"।

ব্যবহার 
বর্তমানে এই চিহ্ন আহ্বান বা চিৎকারের সুরে স্বরবর্ণের শব্দ দীর্ঘ করার জন্য ব্যবহৃত হয়।

বৈশিষ্ট্য 
অবগ্রহ চিহ্নটি দেখতে অর্ধেক মাত্রা-ওয়ালা "হ" মত। তবে এর উৎস সংস্কৃত ভাষা ও ব্রাহ্মী লিপি থেকে তাই এ চিহ্ন ইংরেজি "এস" ()-এর মত দেবনাগরী "ऽ" হিসেবেই বেশি পরিচিত।

উদাহরণ 
 উদাহরণ ১: শুনঽঽঽ (এইখানে "ন"-র পূর্বনির্ধারিত সহজাত স্বর "অ" দীর্ঘ করা হচ্ছে)
 উদাহরণ ২: কিঽঽঽ? (এইখানে "ক" এর সাথে যুক্ত স্বর "ই" দীর্ঘ করা হচ্ছে)

কম্পিউটিং কোড

তথ্যসূত্র 

বাংলা বর্ণমালা
গাদোয়াল শাড়ি

গাদোয়াল শাড়ি হল ভারতের যোগুলাম্বা গাদোয়াল জেলার গাদোয়ালের তৈরি ঐতিহ্যগত শাড়ি। এই শাড়ি জরির জন্য জনপ্রিয়। এই শাড়িগুলি প্রস্তুত করা হয় খাঁটি রেশম, খাঁটি সুতো (কটন) এবং খাঁটি তসর অথবা যে কোন দুটি উপাদানের সংমিশ্রনে জরির কাজ সহকারে। এই হস্তশিল্প ভারতের ভৌগোলিক অস্তিত্বের ইঙ্গিত দেয়।

শাড়ি 
স্থানীয় তাঁতিরা এতোই প্রতিভাবান ছিল যে তাদের বোনা ফ্যাব্রিক ৫.৫ মিটার লম্বা শাড়ি দেশলাইয়ের বাক্সে ভরে রাখা যেত। গাদোয়াল শাড়ি ১৯৩০ সাল থেকে খুব জনপ্রিয় হয়েছে। এটি রেশম সুতার তৈরি শাড়ি যা সংযুক্ত সিল্ক সীমানা এবং রেশম বালিশ দিয়ে তৈরি করা হয়।

গাদোয়াল  তাঁত সেন্টার 
গাদোয়াল তাঁত সেন্টার আনুমানিক ১৯৪৬ সালে মরহুম রতন বাবু রাও প্রতিষ্ঠাতা করেন। এবং এটি সনাতন গাদোয়াল শাড়ি সংক্রান্ত সচেতনতা তৈরি করার জন্য সবচেয়ে বেশি পরিচিত হচ্ছে। প্রথাগত শাড়ি সংক্রান্ত সচেতনতা তৈরি করার জন্য তার দোকান সবচেয়ে  বেশি বিখ্যাত হয়েছে.

নামকরনের ইতিহাস 

গাদোয়াল শাড়ির উদ্ভব আনুমানিক ২০০বছর আগে হয়েছিল। সেই সময় অধুনা গাদোয়াল শহর ছিল একটি ছোট রাজ্যের রাজধানী যার নাম ছিল সংস্থানম। উক্ত রাজ্যের মহারানী, অধিলক্ষ্মী দেবাম্মা, এই গাদোয়াল শাড়ির কারিগরদের সূচিত এবং উন্নিত করেন কিছু বুননকারীর সহায়তায়। এই বুননকারীরা দেশের বিভিন্ন উপকূলবর্তী অঞ্চল থেকে গাদোয়ালে আসেন। প্রাথমিক ভাবে গাদোয়াল শাড়িকে বলা হত মধ্যমপেটা। যেহেতু এই শাড়ি উৎপাদন শিল্পের সম্পূর্নটাই অধুনা গাদোয়াল শহর কেন্দ্রিক তাই সময়ের সাথে সাথে এই জাতীয় শাড়ি গাদোয়াল শাড়ি হিসাবেই পরিচিত এবং জনপ্রিয় হয়েছে।

চিত্রশালা

তথ্যসূত্র 

শাড়ি
মাহাবুব নগর জেলা
তেলেঙ্গানার সংস্কৃতি
ভারতের ভৌগোলিক নির্দেশক
মাহবুবনগর জেলা
তেলেঙ্গানার ভৌগোলিক নির্দেশক
কামেং নদী

কামেং নদী (বা ভরলী নদী) ভারতের একটি জল-বিভাজিকা। এই নদীটির পূর্ব নাম ছিলো ভরেলী নদী।

উৎস 
কামেং নদীটি ভারত-তিব্বত সীমান্তের কাছে অরুণাচল প্রদেশের গৌরী সেন পর্বতমালার ৬ হাজার ৩০০ মিটার উচুতে অবস্থিত একটি হিমাবাহ থেকে উৎপত্তি লাভ করেছে।

ভূগোল 
কামেং নদীর দৈর্ঘ্য  ২৬৪ কিলোমিটার (১৬৪ মাইল)। এই নদীটির অববাহিকা অঞ্চলের আয়তন ১১,৮৪৩ বর্গ কিলোমিটার।

উপনদী

তথ্যসূত্র 

ভারতের নদী
অরুণাচল প্রদেশ
অরুণাচল প্রদেশের নদী
আসামের নদী
১০ম জাতীয় চলচ্চিত্র পুরস্কার (বাংলাদেশ)

১০ম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১০ম আয়োজন; যা ১৯৮৫ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। এই বছর শ্রেষ্ঠ চলচ্চিত্র বিভাগে কোন পুরস্কার দেওয়া হয় নি। দহন, মা ও ছেলে ও প্রেমিক চলচ্চিত্রগুলো ৩টি এবং রামের সুমতি ও তিন কন্যা ২টি করে পুরস্কার লাভ করে।

অনুষ্ঠান
১৮ ডিসেম্বর, ১৯৮৬ সালে ওসমানী স্মৃতি মিলনায়তনে আয়োজিত এক অনুষ্ঠানের মাধ্যমে পুরস্কার বিতরণ করেন তৎকালীন তথ্যমন্ত্রী আনোয়ার জাহিদ। এই বছর ১৯টি শাখার মধ্যে ১৩টি শাখায় পুরস্কার প্রদান করা হয়।

বিজয়ী
শেখ নিয়ামত আলী দ্বিতীয়বারের মত শ্রেষ্ঠ পরিচালক বিভাগে এই পুরস্কার অর্জন করেন। তবে আগের বার সূর্য দীঘল বাড়ী চলচ্চিত্রের জন্য তিনি মসিহউদ্দিন শাকেরের সাথে যৌথভাবে এই পুরস্কারে ভূষিত হয়েছিলেন। এছাড়া তিনি এই বছর শ্রেষ্ঠ কাহিনীকার বিভাগেও পুরস্কার লাভ করেন। প্রথম তিন বছর টানা শ্রেষ্ঠ অভিনেত্রী বিভাগে পুরস্কার লাভের পর ববিতার এটি চতুর্থ পুরস্কার। শ্রেষ্ঠ অভিনেতা বিভাগে প্রথমবারের মত এই পুরস্কার লাভ করেন আলমগীর। শ্রেষ্ঠ পার্শ্বচরিত্রে অভিনেতা ও পার্শ্বচরিত্রে অভিনেত্রী বিভাগে প্রথমবারের মত এই পুরস্কার লাভ করেন যথাক্রমে আবুল খায়ের ও রেহানা জলি। আলম খান দ্বিতীয়বারের মত শ্রেষ্ঠ সঙ্গীত পরিচালক বিভাগে পুরস্কৃত হন। সাবিনা ইয়াসমিন ষষ্ঠবারের মত শ্রেষ্ঠ নারী কণ্ঠশিল্পী বিভাগে পুরস্কার লাভ করেন।

বিজয়ীদের তালিকা

মেধা পুরস্কার

কারিগরী পুরস্কার

একাধিক পুরস্কারপ্রাপ্ত চলচ্চিত্র
 ৩টি - দহন, মা ও ছেলে ও প্রেমিক
 ২টি - রামের সুমতি ও তিন কন্যা

আরও দেখুন 
 ৯ম জাতীয় চলচ্চিত্র পুরস্কার (বাংলাদেশ)
 ১১তম জাতীয় চলচ্চিত্র পুরস্কার (বাংলাদেশ)

তথ্যসূত্র 

১৯৮৫-এর চলচ্চিত্র পুরস্কার
জাতীয় চলচ্চিত্র পুরস্কার (বাংলাদেশ)
১৯৮৬-এ বাংলাদেশ
ন্যাশনাল গ্যালারি

ন্যাশনাল গ্যালারি যুক্তরাজ্যের রাজধানী লন্ডন শহরের কেন্দ্রভাগে ওয়েস্টমিনস্টার এলাকায় ট্রাফালগার চত্বরে অবস্থিত একটি শিল্পকলা জাদুঘর ও চিত্রশালা। ১৮২৪ সালে প্রতিষ্ঠিত এই জাদুঘরটি ১৩শ শতাব্দী থেকে ১৯০০ সালের মধ্যে সৃষ্ট ২,৩০০টি চিত্রকর্মের একটি সংগ্রহশালা। চিত্রশালাটি একটি মুক্ত দাতব্য প্রতিষ্ঠান এবং সংস্কৃতি, সংবাদ প্রচারমাধ্যম এবং ক্রীড়া বিভাগের একটি অ-বিভাগীয় রাষ্ট্রীয় সংগঠন। চিত্রশালাটির সংগ্রহে এবং প্রধান সংগ্রহেও যুক্তরাজ্যের জনগণের জন্যে প্রবেশাধিকার উন্মুক্ত। জাদুঘরটি লুভ্র জাদুঘর, ব্রিটিশ মিউজিয়াম, এবং মেট্রোপলিটান মিউজিয়াম অফ আর্ট-এর পর বিশ্বের সর্বাধিক পরিদর্শিত শিল্পকলা জাদুঘর।

ইউরোপ মহাদেশীয় জাদুঘরগুলির তুলনীয়, ন্যাশনাল গ্যালারি একটি বিদ্যমান রাজকীয় বা দেশীয় শিল্প চিত্রকর্মের সংগ্রহশালা দ্বারা গঠিত হয়নি। ১৮২৪ সালে ব্রিটিশ সরকার যখন জন জুলিয়াস আঙ্গেরস্তেইন এর উত্তরাধিকারীদের থেকে, একটি বীমা সংস্থা এবং শিল্পকলার পৃষ্ঠপোষক থেকে ৩৮ টি  চিত্রকর্ম কেনার মধ্যদিয়ে এটির যাত্রা শুরু হয়। প্রাথমিক ভাবে কেনার পরে গ্যালারি প্রধানত তার প্রথম পরিচালকদের দ্বারা চূড়ান্ত করা হয়েছে, এর মধ্যে উল্লেখযোগ্য হল স্যার চার্লস লক ইস্টলেক, এবং ব্যক্তিগত অনুদান  দ্বারা, যা সংগ্রহের দুই তৃতীয়াংশ। ফলে সংগ্রহে এটি অনেক ইউরোপীয় জাতীয় গ্যালারীর তুলনায় আকারে ছোট হয়, কিন্তু পশ্চিমা চিত্র ভান্ডার কে বিকশিত করতে গুরুত্বপূর্ণ ভূমিকা পালন করে।

ন্যাশনাল গ্যালারির বর্তমান ভবনটি ১৮৩২ থেকে ১৮৩৮ সাল পর্যন্ত উইলিয়াম উইলকিন্স দ্বারা নকশা প্রণয়ন করা হয়। মূলত এই সময় থেকে ট্রাফালগার স্কয়ার সম্মুখের শুধুমাত্র বাইরের অংশটা অপরিবর্তিত রয়ে যায়, যেমন ভবনটি তার ইতিহাস জুড়ে খণ্ডে খণ্ডে সম্প্রসারণ করা হয়েছে।

তথ্যসূত্র

জাদুঘর
প্রত্নতত্ত্ব
গম্বুজ